CELEX: C2006/212/14
Language: lt
Date: 2006-09-02 00:00:00
Title: Byla C-251/05 2006 m. liepos 6 d. Teisingumo Teismo (pirmoji kolegija) sprendimas ( Court of Appeal (Civil Division) (Jungtinė Karalystė) prašymas priimti prejudicinį sprendimą) Talacre Beach Caravan Sales Ltd prieš Commissioners of Customs & Excise (Šeštoji PVM direktyva — 28 straipsnis — Atleidimas nuo mokesčio suteikiant teisę susigrąžinti sumokėtą mokestį — Prekių, kurioms nustatytas nulinis mokesčio tarifas, pardavimas su įranga, kuriai taikomas standartinis mokesčio tarifas — Nameliai automobilio priekabos — Vienas tiekimas)

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/8
            
         2006 m. liepos 6 d. Teisingumo Teismo (pirmoji kolegija) sprendimas (Court of Appeal (Civil Division) (Jungtinė Karalystė) prašymas priimti prejudicinį sprendimą) Talacre Beach Caravan Sales Ltd prieš Commissioners of Customs & Excise
   
   (Byla C-251/05) (1)
   
   (Šeštoji PVM direktyva - 28 straipsnis - Atleidimas nuo mokesčio suteikiant teisę susigrąžinti sumokėtą mokestį - Prekių, kurioms nustatytas nulinis mokesčio tarifas, pardavimas su įranga, kuriai taikomas standartinis mokesčio tarifas - Nameliai automobilio priekabos - Vienas tiekimas)
   (2006/C 212/14)
   Proceso kalba: anglų
   Prašymą priimti prejudicinį sprendimą pateikęs teismas
   Court of Appeal (Civil Division)
   Šalys pagrindinėje byloje
   Ieškovė: Talacre Beach Caravan Sales Ltd
   Atsakovė: Commissioners of Customs & Excise
   Dalykas
   Prašymas priimti prejudicinį sprendimą — Court of Appeal (Civil Division) — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1) 28 straipsnio 2 dalies a punkto išaiškinimas — Prekės, kurioms nustatytas nulinis mokesčio tarifas (nameliai automobilio priekabos), parduodamos su įranga, kuriai taikomas įprastas mokesčio tarifas — Kriterijai nustatyti, ar sandoris laikytinas vienu tiekimu apmokestinimo PVM tikslais
   Rezoliucinė dalis
   Tai, kad tam tikros prekės yra vieno tiekimo, kurį sudaro pagrindinė prekė, kuriai pagal valstybės narės teisės aktus taikomas atleidimas nuo mokesčio, suteikiant teisę susigrąžinti sumokėtą mokestį pagal Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, su pakeitimais, padarytais 1992 m. spalio 19 d. Tarybos direktyva 92/77/EEB, papildančia bendrą pridėtinės vertės mokesčio sistemą ir iš dalies keičiančia Direktyvą 77/388/EEB (PVM tarifų derinimas), 28 straipsnio 2 dalį, ir prekės, kurioms toks atleidimas pagal šiuos teisės aktus netaikomas, objektas, nėra kliūtis atitinkamai valstybei narei taikyti standartinį PVM tarifą šių neįtrauktų prekių tiekimui.
   
      (1)  OL C 205, 2005 8 20.